The Menace (film)
<s>The Menace () je američki crno-bijeli kriminalistički film snimljen  1932. u režiji Roya Williama Neilla.</s><s>Predstavlja adaptaciju romana  The Feathered Serpent britanskog pisca Edgara Wallacea.</s><s>Protagonist (koga tumači Walter Byron je mladi britanski aristokrat koji je bio lažno optužen za ubistvo vlastitog oca, ali uspio pobjeći iz zatvora i započeti novi život kao naftni radnik u SAD.</s><s>Radnja prikazuje kako mu je nesreća na bušotini unakazila lice, ali i dala priliku da plastičnom operacijom promijeni identitet odnosno vrati se u rodni zamak kako bi pokušao raskrinkati zlu pomajku (čiji lik tumači Natalie Moorehead) koja je lažno svjedočila protiv njega.</s><s>The Menace je napravljen u produkciji Columbia Pictures, tada još uvijek drugorazrednog studija u Hollywoodu koji je uspio otkupiti prava na ekranizaciju od Wallacea, ali nije imao novac da ga angažira kao scenarista.</s><s>Film je snimljen u točno osam dana, a svojim stilom, ali i "pikantnim" sadržajem je bio karakterističan za tzv. predkodovski Hollywood.</s><s>Danas se smatra važnim zbog toga što je pomogao etabliranju Bette Davis, koja je tumačila lik protagonistove djevojke, u hollywoodsku zvijezdu; Murray Kinell, koji je bio član glumačke ekipe, ju je preporučio svom uglednom kolegi Georgeu Arlissu za njegov film The Man Who Played God, koji je Davis konačno učinio poznatom.</s>

<s>Uloge
H.B. Warner ...</s><s>Inspektor Tracy
Walter Byron ...</s><s>Ronald Quayle / Robert Crockett
Bette Davis ...</s><s>Peggy Lowell
Natalie Moorhead ...</s><s>Caroline Quayle
William B. Davidson ...</s><s>John Utterson
Crauford Kent ...</s><s>Sam Lewis
Halliwell Hobbes ...</s><s>Phillips
Charles K. Gerrard ...</s><s>Pristav
Murray Kinnell ...</s><s>Carr</s>

<s>Izvori</s>

<s>Vanjske veze</s>

<s>Američki filmovi
Dramski filmovi
Kriminalistički filmovi
Authority control 2</s>

